Author: rafajdus
Last saved by: Chudá Viera
Company: HP

Príloha č. 5 k Smernici č. 28/2015

Správa zo zahraničnej pracovnej cesty - osnova
1.  Účastník ZPC:

Milan Dado, prof., Ing., PhD., Žilinská univerzita, Univerzitná 1, Elektrotechnická fakulta, dekan, AJ, NJ, RJ , (COST CSO člen, CNC,  člen Executive Board COST Association – (EB CA))
2.  Zahraničná pracovná cesta:
Belgicko, Brusel, 6.10.- 8.10.2015  COST Association, Avenue Louise 149, 1050 Brussels, 5. zasadnutie Výkonného výboru COST, cesta bude refundovaná
3.  Rámcový program pobytu:
•	06.10.2015 10.00 hod. – 17.00  hod. cesta Žilina – letisko Schwechat, Brusel -služ. auto, lietadlo
•	07.104.2015 rokovanie  (09:30 - 18:00), miesto: Brusel v budove  COST Association,  Avenue Louise 149, 1050 Brussels
•	08.10.2015 rokovanie (09:30 - 16:00), miesto: Brusel v budove  COST Association, Avenue Louise 149, 1050 Brussels 
•	08.10.2015 16.00 hod. – 23.45 hod. cesta Brusel, letisko Schwechat, Žilina - lietadlo, stuž. auto (ŽU)
Úplný program rokovania je v prílohe tejto správy.
Kontaktná adresa: COST Office, Brussels, Avenue Louise 149
4.  Stručný priebeh rokovaní, resp.  študijného pobytu:
Na zasadnutí  EB boli prerokované nasledovné body, ktoré budú v konečnom znení predložené na zasadnutie COST CSO v dňoch 18. a 19. 10. 2015:

Postup verejného obstarávania, záležitosti, týkajúce sa riadenia COST asociácie a COST interné pravidlá: prezidentka prezentovala procesy, ktoré treba brať do úvahy pri riadení COSTu z hľadiska harmonizácie funkcií riaditeľa, prezidenta, EB CA atď., zastúpenie v EB CA z hľadiska typu a veľkosť krajín z hľadiska  „gender ratio“. Materiály budú predložené na diskusiu na nasledujúce CSO.
EB bol ďalej informovaný o personálnych zmenách v „COST office association“, o počte kandidátov na post „Head science operation“ (prof. Kovačiková ukončila pracovný pomer na tomto poste na vlastnú žiadosť)

EB sa zaoberalo prípravou Ministerskej konferencie, ktorá bude na Slovensku v septembri 2016 s nasledovnými závermi:
•	COST association pošle  prvú verziu finálneho programu v prvom týždni novembra.
•	Predbežný program, ktorý prezentovala riaditeľka COST Association Office, bude prístupný na web stránke EB CA. 
•	O presných podmienkach organizačného a technického zabezpečenia (logistiky) sa  dlho diskutovalo. Základné rámce nám pošlú s programom ale je to asi tak, že prakticky všetko by sme mali zabezpečovať my. „COST Association Office“ bude mať na starosti najmä obsah konferencie a propagáciu COSTu počas konferencie. 
•	Všetky nejasnosti bude možné konzultovať s predstaviteľmi „COST Association Office“ riaditeľkou Dr. Monica Dietl a/alebo  Ms. Ursula Castro - Head of Director and CSO Support.
•	Na základe diskusie na EB CA by mal pozvanie na ministerskú konferenciu poslať ministrom náš  pán minister. Niektorí hovorili  aj o možnosti, aby pozývací list  podpísali spolu s pani prezidentkou COST CSO Dr. Angeles Rodriguez Pena (to sa musí dohodnúť).
•	Na záver pani prezidentka COST CSO vyjadrila želanie stretnúť sa s pánom ministrom v Bratislave. Počas stretnutia by prezentovala význam konferencie a veci s tým súvisiace. 

Otázky súvisiace s rozpočtom:
•	Otázkou harmonizácie a naviazania  SGA1 a SGA2 na financovanie akcií tak, aby to nebolo ad hoc riešenie ale riešenie z hľadiska trvalého pre celý čas financovania COST s projektu HORIZON 2020.
•	V niektorých prípadoch sa neplnia sa záväzky COST krajín príspevkov do COST fondu. V diskusii sa objavili  aj  návrhy na zmenu pravidiel výpočtu príspevku do COST fondu v budúcnosti. 
•	Úver z European Investment Bank  prebieha podľa zmluvy,  ušetrili na úrokoch
•	EB pripomienkoval pravidlá pre výber členov výboru „Risk, Compliance and Audit“.
•	Na COST CSO bude predložená štvrťročná správa  monitorovania stavu rozpočtu. 

Prezentovaná bola Správa z pracovnej skupiny Excellence and Inclusiveness, po doplnení bude predložená na COST CSO v novembri.
Dôležitým bodom rokovania boli otázky riadenia ľudských zdrojov z hľadiska stanovenia platových hraníc, aby boli porovnateľné so situáciou v iných organizáciách v Bruseli.
Preberal sa materiál „Recruitment procedure - Director of the COST Association“ z pohľadu úloh riaditeľa, kompetencií riaditeľa a členov externého panelu https://www.transearch.de/en/die-transearch-orxestra-method/
Predbežné výsledky prvého kola podávania návrhov COST akcií.
Otvorila sa otázka doplnenia vedeckého výboru z Bulharska a Rumunska. 
Preberali sa aktuálne informácie o realizácii monitorovania akcií spolu s finálnym hodnotením COST akcií.
Boli prekonzultované návrhy na predĺženie (nepredĺženie) COST akcií: - FA1106, TD1105, MP1208, MP1102,  ES1105, IS1102, IS1103, čo bude predložené na odsúhlasenie COST CSO.
Zo Slovenska bude potrebné nominovať expertov do „Review Panels“.
Boli prerokované pokyny pre prácu pre COST národných koordinátorov, COST kódex správania, informácie o konferenciách a akciách, priebežná správa o plnení Memoranda o porozumení s JRC, návrh programu 195. COST CSO v Bruseli (18 - 19 novembra 2015). 
Nasledujúce  zasadnutia EB / CSO:
CSO
Meeting | Date | Venue
194^th CSO | 12-13 May 2015 | Sweden
195^th CSO | 18-19 November 2015 | Brussels
196^th CSO | 13-14 April 2016 | Montenegro
Ministerial Conference | 21-22 September 2016 | Bratislava
197^th CSO | 26-27 October 2016 | tbc

Executive Board 
Meeting | Date | Venue
6^th Executive Board | 7-8 October 2015 | Brussels
7^th Executive Board | 9-10 December 2015 | tbc
8^th Executive Board | 2-3 March 2016 | tbc
9^th Executive Board | 15-16 June 2016 | tbc
10^th Executive Board | 21-22 September 2016 | tbc
11^th Executive Board | 30 November-1 December 2016 | tbc

EB meeting needs to be changed as same day as the Ministerial Conference

5.  Odporúčané závery:
Materiály prerokované na zasadnutí EB majú odporúčací charakter pre CSO. Preto konkrétne odporúčania pre MŠVVaŠ SR bude možné dať až po 195. zasadnutí CSO v novembri tohto roku. 
6.   Prehľad prinesenej dokumentácie a miesto jej uloženia
Materiály zo 6. zasadnutia  EB CA
7.   Osobitne vyhodnotený očakávaný prínos ZPC
Išlo o pravidelné zasadnutie EB COST ako príprava pre 195. Zasadnutie CSO v novembri t.r. 
8.    Spôsob zverejnenia výsledkov ZPC, prenos získaných informácií
Na internete po zasadnutí COST CSO
Súhlasím so zverejnením správy na internete

Správu vypracoval: prof. Ing. Milan Dado, PhD. 
Dátum: 15.10.2015
Správu schválil:  

Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.